Ο **Άαρον Ουάιτ** (αγγλικά: Aaron White) (Οχάιο, 10 Σεπτεμβρίου 1992), είναι Αμερικανός επαγγελματίας καλαθοσφαιριστής. Με ύψος 2,06 μέτρα αγωνίζεται ως πάουερ φόργουορντ και ενίοτε ως σμολ φόργουορντ για τους Κουμαμότο Βόλτερς στην Ιαπωνία. 

Υπήρξε μέλος της κολεγιακής ομάδας καλαθοσφαίρισης του Πανεπιστημίου της Αϊόβα.

Κολεγιακή σταδιοδρομία
----------------------

Στο τέλος της τελευταίας του σεζόν, ο Ουάιτ είδε το όνομά του στην τρίτη ομάδα All-Big Ten. Σημείωσε 26 πόντους στη νίκη του Αϊόβα με 83-52 έναντι του Davidson την 64 αγωνιστική του τουρνουά NCAA 2015. Ως τελειόφοιτος, μπήκε στην πρώτη ομάδα All-Big Ten διακρίσεις από τους προπονητές και τα μέσα ενημέρωσης.  Στα 4 χρόνια που έμεινε εκεί, έδειξε πολύ καλά στοιχεία, έχοντας μέσο όρο 13.3 πόντους, 6.4 ριμπάουντ και 1.4 ασίστ σε 140 αγώνες.

Επαγγελματική σταδιοδρομία
--------------------------

### Πρώτα χρόνια

Στις 25 Ιουνίου 2015, ο Ουάιτ επιλέχθηκε στην 49η θέση στο NBA Ντραφτ του 2015 από τους Ουάσινγκτον Ουίζαρντς. Αργότερα εντάχθηκε στους Ουίζαρντς για το ΝΒΑ Σάμερ Λιγκ 2015, όπου κατά μέσο όρο είχε 3.0 πόντους και 3.7 ριμπάουντ σε έξι αγώνες. Στις 6 Ιουλίου 2019, τα δικαιώματά του διαπραγματεύτηκαν από τους Μπρούκλιν Νετς σε μια συναλλαγή που αφορούσε τρεις ομάδες.Στις 26 Ιουλίου 2015, υπέγραψε συμφωνία ενός έτους με την Τέλεκομ Μπάσκετ Μπον στο Πρωτάθλημα Γερμανίας. Στο γερμανικό πρωτάθλημα μέτρησε 13.4 πόντους και 5.7 ριμπάουντ και ήταν δεύτερος σκόρερ της Μπον. Επίσης συμμετείχε για πρώτη φορά και σε ευρωπαϊκή διοργάνωση, το EuroCup, όπου σε 10 αγώνες που συμμετείχε, είχε 12.3 πόντους με 6.3 ριμπάουντ, όντας ο πρώτος σκόρερ και ριμπάουντερ της ομάδας. Τον Ιούνιο του 2016, το συμβόλαιό του έληξε και έφυγε από την ομάδα ώστε να επιδιώξει να βρει ένα συμβόλαιο NBA με την ομάδα που τον είχε επιλέξει στο ντραφτ το 2015, τους Ουάσινγκτον Ουίζαρντς.  Σε πέντε αγώνες για την ομάδα στο ΝΒΑ Σάμερ Λιγκ 2016 είχε κατά μέσο όρο 7,2 πόντους και 5,2 ριμπάουντ. 

Για τη σεζόν 2016–17, ο Ουάιτ υπέγραψε με την Ζενίτ Αγίας Πετρούπολης της VTB Λίγκα και του Γιούροκαπ. Ο Αμερικανός πάουερ φόργουορντ εκείνη την σεζόν είχε 9.3 πόντους, 6.6 ριμπάουντ και 1.3 ασίστ μέσο όρο στην VTB Λίγκα σε 30 αγώνες, ενώ στο EuroCup είχε 8.7 πόντους, 5.2 ριμπάουντ και 1.2 ασίστ ανά αγώνα σε 16 αγώνες. 

### Ζαλγκίρις Κάουνας

Στις 13 Ιουνίου 2017, ο Ουάιτ υπέγραψε με τη Λιθουανική ομάδα Ζάλγκιρις Κάουνας. Στην πρώτη του σεζόν με τον σύλλογο, κατά μέσο όρο είχε 8.9 πόντους (58.5% δίποντα, 38.5% τρίποντα, 74.7% βολές) και 4.4 ριμπάουντ σε 36 αγώνες της Ευρωλίγκα, φτάνοντας μέχρι το Φάιναλ Φορ της διοργάνωσης (κατέκτησε την τρίτη θέση) σε μια εξαιρετική χρονιά για την ομάδα. Στη Λιθουανία η χρονιά ήταν επιτυχημένη με την κατάκτηση του πρωταθλήματος στο οποίο ο αθλητής είχε 8 πόντους και 4.4 ριμπάουντ σε 45 ματς. Τον Ιούλιο του 2019, ανανέωσε με την Ζαλγκίρις για ακόμα ένα χρόνο.

Την σεζόν 2018-19, η παραγωγικότητα του Ουάιτ κυμάνθηκε στα ίδια επίπεδα και ήταν κατά μέσο όρο 8.2 πόντοι (57.2% δίποντα, 37.5% τρίποντα, 79.1% βολές) και 4.2 ριμπάουντ σε 34 παιχνίδια στην Ευρωλίγκα. Επίσης κατέκτησε ακόμα ένα πρωτάθλημα Λιθουανίας έχοντας 8.6 πόντους και 4.2 ριμπάουντ σε 40 ματς.

### Αρμάνι Μιλάνο / Τενερίφη

Στις 14 Ιουλίου 2019, ο Ουάιτ υπέγραψε συμφωνία με την ιταλική ομάδα Αρμάνι Μιλάνο αλλά δόθηκε δανεικός στην Τενερίφη τον Ιανουάριο λόγω μειωμένης συμμετοχής (10′ στην Ευρωλίγκα, 12′ στο Πρωτάθλημα Ιταλίας κατά μ.ο). Στις 9 Φεβρουαρίου 2020, κατέκτησε το Διηπειρωτικό Κύπελλο, στα 2 ματς του οποίου είχε 10.5 πόντους και 5.5 ριμπάουντ. Με την ισπανική ομάδα είχε 10.8 πόντους και 4.6 ριμπάουντ στο Μπάσκετμπολ Τσάμπιονς Λιγκ της σεζόν 2019-20, ενώ στο ισπανικό πρωτάθλημα, πρόλαβε να καταγράψει 8 συμμετοχές με 7.3 πόντους και 4.1 ριμπάουντ. 

### Παναθηναϊκός

Στις 6 Αυγούστου 2020, ο Ουάιτ υπέγραψε επίσημα μονοετές συμβόλαιο με τον Παναθηναϊκό του Πρωταθλήματος Ελλάδας και της Ευρωλίγκα. Σε 33 ματς της Ευρωλίγκα τη σεζόν 2020-21, είχε κατά μέσο όρο 7.3 πόντους, 4 ριμπάουντ, 1 ασίστ, σουτάροντας με 61% στα δίποντα, 36% στα τρίποντα και 81% στις βολές. Στις 9 Μαΐου 2021, κατέκτησε το Κύπελλο Ελλάδας, νικώντας τον τελικό τον Προμηθέα Πάτρας με 91-79. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Στο Πρωτάθλημα Ελλάδας μέτρησε 5.8 πόντους και 2.7 ριμπάουντ κατά μέσο όρο. Στις 29 Ιουνίου, αποχαιρέτησε τους «πράσινους» με μήνυμα από τα μέσα κοινωνικής δικτύωσης.

### Ερυθρός Αστέρας

Στις 29 Ιουνίου 2021, ανακοινώθηκε από τον Ερυθρό Αστέρα, υπογράφοντας διετές συμβόλαιο συνεργασίας. Στις 20 Φεβρουαρίου 2022, κατέκτησε το Κύπελλο Σερβίας, αφού ο Ερυθρός Αστέρας κέρδισε στον τελικό την Παρτιζάν 85-68. Στις 6 Ιουνίου 2022 κατέκτησε για πρώτη φορά την Αδριατική Λίγκα, αφού ο Ερυθρός Αστέρας νίκησε την Παρτιζάν στη σειρά των τελικών 3-2. Στις 19 Ιουνίου, κατέκτησε και το Πρωτάθλημα Σερβίας, νικώντας στον τελικό με 71-59 την FMP. Τη σεζόν 2021-22, μέτρησε 5.5 πόντους, 3.6 ριμπάουντ και 1.2 ασίστ σε 18 αγώνες στην Ευρωλίγκα και ενώ είχε χάσει μεγάλο χρονικό διάστημα λόγω τραυματισμού. Στις 7 Σεπτεμβρίου 2022, αποτέλεσε παρελθόν από τον σύλλογο.

### Μπούντουτσνοστ

Στις 13 Σεπτεμβρίου 2022, μετακόμισε στην Ποντγκόριτσα του Μαυροβουνίου για λογαριασμό της Μπούντουτσνοστ. Με την ομάδα είχε 6.4 πόντους και 3.1 ριμπάουντ μέσο όρο σε 17 λεπτά συμμετοχής.

### Νταρουσάφακα

Στις 26 Δεκεμβρίου 2022, ανακοινώθηκε από την τούρκικη Νταρουσάφακα. Με την ομάδα ο Γουάιτ είχε κατά μέσο όρο 8.6 πόντους και 4.4 ριμπάουντ στο τούρκικο πρωτάθλημα, ενώ στο Μπάσκετμπολ Τσάμπιονς Λιγκ μέτρησε αντίστοιχα 7.3 πόντους και 3.7 ριμπάουντ.

### Κουμαμότο Βόλτερς

Στις 27 Ιουνίου 2023, υπέγραψε στην Ιαπωνία και τους Κουμαμότο Βόλτερς για τη σεζόν 2023-24.

Τίτλοι-Διακρίσεις
-----------------

### Συλλογικοί

#### Ζάλγκιρις Κάουνας

* 2x Πρωταθλητής Λιθουανίας: (2018, 2019)
* Σούπερ Καπ Λιθουανίας: (2018)

#### Ιμπεροστάρ Τενερίφη

* Διηπειρωτικό Κύπελλο: (2020)

#### Παναθηναϊκός

* Πρωτάθλημα Ελλάδας: (2021)
* Κύπελλο Ελλάδος: (2021)

#### Ερυθρός Αστέρας

* Αδριατική Λίγκα: (2022)
* Πρωτάθλημα Σερβίας: (2022)
* Κύπελλο Σερβίας: (2022)

Παραπομπές
----------

1. ↑  «Iowa's Aaron White Earns Third Big Ten Freshman Award». *KCRG.com*. Αρχειοθετήθηκε από το πρωτότυπο στις 30 Δεκεμβρίου 2014.
2. ↑  «Big Ten Announces 2014 Men's Basketball Postseason Honors: Michigan's Stauskas named Big Ten Player of the Year». *BigTen.org*. CBS Interactive. 10 Μαρτίου 2014. Αρχειοθετήθηκε από το πρωτότυπο στις 29 Απριλίου 2018. Ανακτήθηκε στις 10 Μαρτίου 2014.
3. ↑  Beller, Michael (March 20, 2015). «Aaron White pushes Iowa past Davidson in dominating performance». *Sports Illustrated*.. Ανακτήθηκε στις May 10, 2015.
4. ↑  «Wisconsin's Kaminksy named Big Ten Player of the Year». *BigTen.org*. CBS Interactive. 9 Μαρτίου 2015. Αρχειοθετήθηκε από το πρωτότυπο στις 29 Απριλίου 2018. Ανακτήθηκε στις 10 Μαρτίου 2015.
5. ↑  «2014-15 All-Big Ten Men's Basketball Team» (PDF). CSTV.com. 9 Μαρτίου 2015. Αρχειοθετήθηκε από το πρωτότυπο (PDF) στις 29 Απριλίου 2018. Ανακτήθηκε στις 10 Μαρτίου 2015.
6. ↑  «WIZARDS ACQUIRE KELLY OUBRE JR. IN 2015 NBA DRAFT». *MonumentalNetwork.com*. 25 Ιουνίου 2015. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Ιουνίου 2015.
7. ↑  Castillo, Jorge (July 17, 2015). «Aaron White confirms he will ‘probably’ play overseas next season». *The Washington Post*.. Ανακτήθηκε στις July 21, 2015.
8. ↑  «2015 Summer League Player Profile». *NBA.com*. Αρχειοθετήθηκε από το πρωτότυπο στις 28 Ιουλίου 2015. Ανακτήθηκε στις 22 Ιουλίου 2015.
9. ↑  «Brooklyn Nets Complete Three-Team Trade». *NBA.com*. 6 Ιουλίου 2019. Ανακτήθηκε στις 6 Ιουλίου 2019.
10. ↑  «NBA-Draftee für die Telekom Baskets: Aaron White der neue Starter als großer Flügel». *telekom-baskets-bonn.de* (στα Γερμανικά). Telekom Baskets Bonn. 26 Ιουλίου 2015.
11. ↑  «Team 2015/2016 – Aaron White» (στα Γερμανικά). Telekom Baskets Bonn. Ανακτήθηκε στις 30 Ιανουαρίου 2016.
12. ↑  «Η Ζενίτ ανακοίνωσε τον Άαρον Ουάιτ». *Eurohoops*. 28 Ιουλίου 2016. Ανακτήθηκε στις 6 Αυγούστου 2020.
13. ↑  Ιουν. 2017 11:28, Επιμέλεια: Στέφανος Μακρής Δημοσίευση: 13. «Πήρε Άαρον Ουάιτ η Ζαλγκίρις». *www.sport24.gr* (στα Αγγλικά). Ανακτήθηκε στις 6 Αυγούστου 2020.
14. ↑  «Ζαλγκίρις: Και τη νέα σεζόν στο Κάουνας ο Ουάιτ (video)». *Eurohoops*. 16 Ιουλίου 2018. Ανακτήθηκε στις 6 Αυγούστου 2020.
15. ↑  «Άαρον Ουάιτ: Του πάνε τα... πράσινα! (videos) | Page 5 of 5». *Eurohoops*. 6 Αυγούστου 2020. Ανακτήθηκε στις 6 Αυγούστου 2020.
16. ↑  «Αρμάνι: Ανακοίνωσε τον Άαρον Ουάιτ! (photo)». *Eurohoops*. 14 Ιουλίου 2019. Ανακτήθηκε στις 6 Αυγούστου 2020.
17. ↑  «Αρμάνι Μιλάνο: Τέλος με τον Άαρον Ουάιτ, ανακοινώθηκε από την Τενερίφη». *Eurohoops*. 15 Ιανουαρίου 2020. Ανακτήθηκε στις 6 Αυγούστου 2020.
18. ↑  «Μπολόνια - Τενερίφη 72-80: Με κομβικό Μπόγρη σήκωσε το Διηπειρωτικό! (pics & vids)». *www.gazzetta.gr*. Ανακτήθηκε στις 10 Φεβρουαρίου 2020.
19. ↑  «Ανακοίνωσε Άαρον Ουάιτ o Παναθηναϊκός!». *SDNA*. 6 Αυγούστου 2020. Ανακτήθηκε στις 6 Αυγούστου 2020.
20. ↑  «Παναθηναϊκός: O Βασιλιάς του Κυπέλλου! (videos)». *Eurohoops*. 9 Μαΐου 2021. Ανακτήθηκε στις 9 Μαΐου 2021.
21. ↑  «Παναθηναϊκός: Πρωταθλητής Ελλάδος στην ημέρα του Παύλου Γιαννακόπουλου!». *Eurohoops*. 11 Ιουνίου 2021. Ανακτήθηκε στις 29 Ιουνίου 2021.
22. ↑  «Παναθηναϊκός: Τέλος ο Ουάιτ, αποχαιρέτησε μέσω Instagram (pic) | Gazzetta». *www.gazzetta.gr*. Ανακτήθηκε στις 29 Ιουνίου 2021.
23. ↑  «Επίσημο: Ανακοινώθηκε από τον Ερυθρό Αστέρα ο Άαρον Ουάιτ!». *SDNA*. 29 Ιουνίου 2021. Ανακτήθηκε στις 29 Ιουνίου 2021.
24. ↑  «Ερυθρός Αστέρας - Παρτίζαν 85-68: Την ισοπέδωσε και πήρε το κύπελλο | Gazzetta». *www.gazzetta.gr*. Ανακτήθηκε στις 20 Φεβρουαρίου 2022.
25. ↑  «Ερυθρός Αστέρας: Στην κορυφή της Αδριατικής λίγκας και την… επόμενη Ευρωλίγκα! (videos)». *Eurohoops*. 6 Ιουνίου 2022. Ανακτήθηκε στις 6 Ιουνίου 2022.
26. ↑  «FMP - Ερυθρός Αστέρας 59-71: Ολοκλήρωσαν το τρεμπλ οι «ερυθρόλευκοι» | Gazzetta». *www.gazzetta.gr*. Ανακτήθηκε στις 20 Ιουνίου 2022.
27. ↑  «Ερυθρός Αστέρας: Παρελθόν ο Άαρον Ουάιτ (pic)». *Eurohoops*. 7 Σεπτεμβρίου 2022. Ανακτήθηκε στις 7 Οκτωβρίου 2022.
28. ↑  team, Onsports (13 Σεπτεμβρίου 2022). «Από τον Ερυθρό Αστέρα στην Μπούντουτσνοστ ο Άαρον Ουάιτ». *Onsports.gr*. Ανακτήθηκε στις 7 Οκτωβρίου 2022.
29. ↑  «Παναθηναϊκός: Στην Νταρουσάφακα ο πρώην «πράσινος» Άαρον Γουάιτ (vid) | Gazzetta». *www.gazzetta.gr*. Ανακτήθηκε στις 26 Δεκεμβρίου 2022.
30. ↑  «Στην Ιαπωνία ο άλλοτε «πράσινος» Άαρον Γουάιτ». *Totalbasket*. Ανακτήθηκε στις 28 Ιουνίου 2023.

Εξωτερικοί σύνδεσμοι
--------------------

* Βιογραφικό στους Άιοβα Χόκαϊς
* Προφίλ στο euroleague.net